خاریجی ایشلر ناظیرلیگی خاریجی سیاست‌دکی بوتون حیله‌گر پلان‌لارینی پوچ ائتدیگی فرانسا پرزیدنتی امانوئل ماکرونون اورک آجی‌سی ایله تورکیه-‌یه هوجوم ائتدیگینی بیلدیریب.
خاریجی ایشلر ناظیرلیگی ماکرونون آچیقلاما‌لارینا رئاکسیا وئریب.
ناظیرلیگین وئردیگی آچیقلامادا بیلدیریلیب کی، فرانسا پرزیدنتی ماکرون تکرار کؤهنه مستملکه رفلکس‌لری ایله اوجا‌دان درس کئچمه‌یه جهد گؤستریر. اصلینده ماکرونون آچیقلاما‌لاری اؤز باجاریق‌سیزلیغی‌نین و اومیدسیزلیگی‌نین تظاهرودور. چونکی بوتون دونیادا سربست آت چاپدیق‌لاری گون‌لر بیتمیش‌دیر. خاریجی سیاست‌دکی بوتون حیله‌گر پلان‌لارینی پوچا چیخاردیق. ماکرون حؤرمت‌سیز بیر شکیلده تورکیه-‌یه و جناب پرزیدنت رجب طیب اردوغانا هوجوم ائدیر. پرزیدنت اردوغان آوروپادا ان یوکسک سس توپلایا‌راق سئچیلن لیدرلردن بیری‌دیر. جناب پرزیدنت هر زامان گوجونو تورک خالقین‌دان گؤتوروب. ماکرونون آغ دنیزیندکی و یا باشقا بیر جوغرافیا‌داکی هر هانسی بیر اؤلکه‌نین دنیزدیبی اراضی‌سینی تعیین ائتمه‌سی حدی دئییل. فرانسا یونانیستان و قیبریس روم ایداره‌سی‌نین کور-کورانه وکیلی رولونو اویناماسین. بیرطرف‌لی و تخریبات کاراکترلی آددیم‌لار آتماما‌لی‌دیر. دیالوق‌دان طرف اولان موضعینی اورتایا قویما‌لی‌دیر. بو، هم ده آوروپالیلیغیمیزین و ناتو متفیقلیگیمیزین طلبی‌دیر.
ماکرونون فردی و میللتچی موناسیبتی ایله گرگین‌لیگی تشویق ائتدیگینه و آوروپانین و آوروپا بیرلیگی-نین بؤیوک ماراق‌لارینی ریسکه ائتدیگینه ایشاره ائدیلن آچیقلامادا "دوغو آغ دنیزینده سرحدی بئله اولمایان فرانسانین تورکیه-‌نین بؤلگه‌دکی طرفداش‌لیغینی، امکداش‌لیغینی و اینسانی و تشببوسکارلیغینی تنقید ائتمه‌سی اساس‌سیزدیر. خالق آراسینداکی دستکی داوام‌لی آزالان ماکرونون قارشی-قارشییا اولدوغو بو وضعیتینی فرانسیز خالقی‌نین تقدیرینه بوراخیریق" دئییلیب.
